
Comunidad ta urgi pa maneho di vehiculonan UTV y asina stop cu 
destruccion di naturalesa 


Vehiculonan UTV ta un 
topico cu ta permanece na 
Aruba, algun ciudadanon- 
an ta urgi pa implementa 
mas medida pa uso di e 
vehiculonan aki caminda 
nan ta sigura cu nan ta 
representa un molester y 
ta sigui destrui naturalesa. 


Den un post riba pagina di 
Facebook Stop UTV tours 
Aruba un ciudadano con- 
cerni a publica dos potret di 
Tierra del Sol unda ta mustra 
e momento despues cu e ve- 
hiculonan aki ta pasa dilanti 
un cas lagando un nubia di 
stof grandi, siguientemente a 
publica un otro potret unda 
ta mustra un paisahe mas 
claro sin stof. Esaki ta pa duna 
di conoce e impacto cu UTV 
tin ora nan ta coriendo den 
area aki y ta lanta basta stof lo 
cual diferente fundacion am- 
bientalista a trece dilanti caba 
den pasado pero cu te ainda, e 
ta continua. 
Den e post cu a haya dife- 


rente reaccion di usuarionan 
di Facebook, tin comentario 
manera “ No tin ni un polit- 
ico den isla aki cu tin e balor 
di pone fin na destruccion sin 
fin causa na nos isla pa e codi- 
cia di companianan operador 
di tour,” un di nan a expresa. 
Un otro usuario a sigura “mi 
tabata biba den TDS y stof 
ta horibel, pa no papia di e 
zonido y destruccion medio 
ambiental cu nan ta provoca. 
Nunca mi lo compronde con 
nan ta permiti esaki.” 
Ademas, un di nan a sigura cu 
“tin mas cu dos luna cu no tin 
yobidanan y esaki ta algo hopi 
duro pa vegetacion, bida sil- 
vestre y personanan,” 


Mientras tanto, ayera atardi 
Bon Dia Aruba a tuma con- 
tacto cu minister encarga cu 
esaki, Ursell Arends unda el a 
sigura cu e maneho pa vehic- 
ulonan di motor cu ta wordo 
usa pa huur ta finalisando, sin 
duna mas detaye. 
Por a recorda cu na juli di aña 
pasa a crea un taskforce pa 
mantene e maneho pa loke ta 
trata UTV/ATV y otro sorto 
di vehiculonan. 
Mediante un comunicado pa 
prensa, e mandatario a sigura 
cu na Aruba por wak dife- 
rente vehiculonan di motor 
circulando den e careteranan, 
pa garantisa orden ta necesa- 
rio pa varios departamento y 


instancia traha hunto, pa es 
motibo dia 30 di maart 2023 
a institui e taskforce cu ta 
consisti di Departamento di 
Transporte 
Publico(DTP), 
Korps Politie Aruba (KPA), 
Dienst Technisch Inspectie 
(DTI), Departamento di Im- 
puesto (DIMP), Aruba Tour- 
ism Authority (ATA) y Min- 
isterio Publico (OM). 
E meta di e taskforce ta pa 
garantisa e cumplimento di 
ley y reglamentonan rela- 
ciona cu UTV, ATV, y otro 
sorto di vehiculo di motor 
manera entre otro step elec- 
trico y Segways, a traves di 
un enfoke multi-disciplinar- 
io. Tambe lo percura pa un 


maneho(handhavingsbeleid) 
relaciona cu velocidad, keur- 
ingsbewijzen, recibo di pago, 
impuesto di vehiculo di mo- 
tor, standard di conducta (ge- 
dragsnormen) y permisonan/ 
vergunning necesario di e 
vehiculonan di motor men- 
ciona. Esaki ta pa trece orden 
den trafico pa limita e risi- 
conan cu e vehiculonan aki ta 
trece cune manera accident, 
lesion y dañonan. Tambe a 
wordo menciona cu control 
riba e problematica di auto di 
huur cu A-nummerplaat lo 
wordo atendi cune. 


Indice di “Cuminda & servicio di catering” a registra un aumento di 0.2% 
na Maart 2024 
Indice di “Batata, yuca y batata dushi” a conoce e aumento di mas grandi (1.8%) 


Oficina Central di Esta- 
distica ta presenta e resul- 
tadonan principal di e In- 
dice di Prijs di Consumo 
(CPI) pa luna di Maart 
2024. 


Cambio di prijs di petro- 
leo, utilidad, gasolin y 
diesel na Maart 2024 
Prijs di utilidad (electricidad 
y awa), gasolin y diesel ta 
wordo determina primordi- 
almente door di e prijs inter- 
nacional di petroleo. 


Na Maart 2024 e prijs pro- 
medio pa bari di petroleo 
(US$ 81.01) a conoce un 
aumento di US$ 4.08 (5.3%) 
compara cu Februari 2024 
(US$ 76.93). Prijs di electri- 
cidad y di awa no a cambia 
compara cu Februari 2024. 
Consecuentemente, e prijs 
promedio di electricidad pa 
vivienda a keda Afl. 274.57, 
mientras cu e prijs promedio 
di awa pa vivienda a keda Afl. 
168.73. 


Prijs di gasolin a registra un 
aumento di Afl. 10.20 cent 
(4.2%) na Maart 2024 y a 
causa un efecto di 0.19 ppt 
riba e CPI. Prijs di diesel a 
registra un aumento di Afl. 
8.60 cent (3.8%) na Maart 
2024 y a causa un efecto di 


0.01 ppt riba e CPI. 


Na Maart 2024, utilidad, 
gasolin y diesel como grupo, 
tawata tin un aumento di pri- 
js di 1.2% compara cu Febru- 
ari 2024 y hunto tabatin un 
influencia di 0.21 ppt riba e 
CPI, mientras cu e restante 
404 bienes y servicio hunto, 
a conoce un aumento di prijs 
di 0.6% y tabatin efecto un 
efecto di 0.53 ppt riba e CPI. 


Cambio di prijs di Cum- 
inda y servicio di catering 
na Maart 2024 
E indice di “Cuminda & ser- 
vicio di catering” a registra un 
aumento di 0.2% na Maart 
2024, despues di a registra 


un caida di 0.5% na Februari 
2024. 


E indice di “Cuminda na cas” 
(0.2%) a registra un aumen- 
to, unda ocho (8) di e diesun 
(11) indicenan di e gruponan 
di cuminda na cas a subi na 
Maart 2024. 
E indice di “Batata, yuca y 
batata dushi” a conoce e au- 
mento di mas grandi (1.8%) 
na Maart 2024. 


Otro aumentonan signifi- 
cante a wordo registra den 
e indicenan di “Bebida no- 
alcoholico” (0.9%), “Berdu- 
ra” (0.6%) y “Lechi, keshi y 
webo” (0.5%). 


E caida mas grandi a wordo 
registra den e indice di “Pis- 
ca y otro cuminda di lama” 
(-1.2%) na Maart 2024. E 
indice di “Cuminda pafo di 
cas” a registra un aumento 
di 0.1% na Maart 2024. Na 
Maart 2024, “Cuminda na 
cas” y “Cuminda pafo di 
cas” como grupo, tabatin 


un aumento di prijs di 0.2% 
compara cu Februari 2024 y 
hunto tabatin un influencia 
di 0.03 ppt riba e CPI, mien- 
tras cu e restante bienes y 
servicio hunto a experimenta 
un aumento di prijs di 0.8% y 
tabatin un efecto di 0.71 ppt 
riba e CPI. 

DIMP: For di 16 di mei formulario di winstbelasting lo bira digital pa tur 
contribuyente 


Ayera 
mainta 
director 
di 
Departamento 
di 
Impuesto (DIMP) Luenne 
Gomez-Pieters, 
a 
tene 
un conferencia di prensa 
pa informa comunidad 
tocante 
e 
formulario 
di 
winstbelasting 
cu 
lo bira digital y lo tin 
impacto ariba eficiencia 
di 
departamento, 
ademas 
lo 
facilita 
na 
contribuyentenan pa nan 
por cumpli cu nan deber 
di impuesto. 


Formulario di Winstbelasting 
ta bay bira digital unda 
Gomez-Pieters a sigura cu 
contribuyentenan cu ta paga 
e impuesto aki ta custuma 
di haya nan formulario den 
e forma di papel, pero nan 
ta bin haciendo cambionan 
pa loke ta trata digitalisacion 
for di un par di aña caba, 
esaki a bay den forma di 
fase caminda cu nan a 
cuminsa cu tur formulario cu 
contribuyente mester entrega 
mensualmente. 


“Awor ta e turno di e 
formulario di winstbelasting, 
e ta un proyecto di un 
envergadura basta grandi, nos 
tin nos ekiponan profesional 
trahando duro y for di aña 
pasa despues cu nos a caba 
cu introduccion di BBO na 
frontera, nos a cuminsa di 
biaha cu e preparacion di e 
proyecto aki y aworaki nos 
ta anuncia cu 16 di mei e 
formulario di winstbelasting 
lo ta disponibel den nos 
portal www.impuesto.aw” el 
a sigura. 


Ademas, el a informa cu si 
contribuyentenan 
ta 
haci 
uso di un asesor fiscal, e 
contribuyentenan 
mester 
keda den contacto cu nan pa e 
proceso aki por cana mas lihe 
y cu pa aña nan ta otorga casi 
10.000 formulario, manera 
Gomez Pieters a sigura. 
E formulario aki ta bay ta 
digital y algun asesor fiscal cu 
ta usa diferente programa di 
formulario pa winstbelasting 
ta bay keda den pasado 
mirando cu e formulario 
mester wordo entrega via 


nan sistema digital y ta bay 
ta accesibel for di 16 di mei. 
E fecha final pa entrega e 
formulario di e impuesto aki 
ta 1 di juli 2024. Den caso cu 
un contribuyente lo kier haya 
un extension pa entrega e 
formulario e mester presenta 
un voorlopige aangifte y 
haci e pago corespondiente, 
despues 
di 
duna 
e 
prolongacion e fecha final ta 
bira 2 di december 2024. 


Asina mes, el a señala cu tur 
contribuyente mester tin un 
cuenta activo den e plataforma 
Bo Impuesto portaal (BOi) 
pa asina por drenta y descarga 
e formulario cu nan ta bay 
entrega. Esnan cu no tin un 
cuenta, mester cuminsa haci 
e tramitenan pa por haya un 
cuenta y evita cu despues lo 
por haya cobransa adicional. 
Igualmente, Gomez-Pieters 
a declara cu nan ta hayando 
preguntanan tocante asesor 
fiscal, e contribuyente mester 
asigna su asesor den e portal 
ya cu esey no ta bay di manera 
automatico, “a bo mester 
drenta den portaal y bo tin cu 
asigna ken ta e consehero cu ta 
bay atende cu bo formulario 
di winstbelasting,” el a bisa. 


Un otro punto cu el a trece 
dilanti ta tocante actividadnan 
economico caminda algun 
contribuyentenan ta indica cu 
nan no tin esey, por ehemplo, 
nan a lanta un compania N.V 
cu ta registra na Camara di 
Comercio pero no ta activo of 
no tin actividad economico, 
pa esaki el a comenta cu si tin 
un compania cu ta registra na 
Camara di Comercio e no ta 
kita for di nan registro, e ta un 
compania cu tin e obligacion 
pa entrega e declaracion di 
winstbelasting tur aña, pa 
motibo cu inspector por 
controla na ki momento si ta 
bay tin actividad. 


E compania cu ta desea cu un 
otro persona of nan consehero 
fiscal regla e cuenta di e 
portaal BOi pa nan, lo mester 
duna e persona un carta di 
apoderacion pa asina ey por 
cuminsa cu e tramite y haya 
un cuenta. 


Di loke ta trata unidadnan 
fiscal yama ‘Fiscale eenheid’ 
cu e digitalisacion di e 
declaracion aki e compania 
subsidiario, 
no 
ta 
bay 
ricibi e declaracion riba e 
portaal BOi, solamente e 


companianan 
‘holding 
of 
moedermaatschappij’ 
ta 
esun cu tin e obligacion 
pa entrega e declaracion di 
winstbelasting. 


Tur contribuyente cu tin 
un cuenta riba e portaal 
BOi 
por 
consulta 
nan 
datonan, por ehemplo, ora 
ta drenta den e portaal ta 
scoge e folder “Gegevens 
belastingplichtige”. Den e 
folder por haya e datonan 
di adres, number di cuenta 
di banco, unidad fiscal y pa 
cua tiponan di impuesto e 
compania ta registra. 


“Contribuyente 
ta 
esun 
cu ta den control den tur 
su asuntonan di belasting, 
esey 
kiermen 
cu 
ta 
e 
contribuyente so esun cu ta 
mira e informacion ey, como 
consehero fiscal mi no por 
drenta den e portaal BOi 
y busca informacion di mi 
cliente, pasobra mi mester 
di un autorisacion pa mi por 
haya e informacion ey,” el a 
sigura. 


Entrante 2023 su boekjaar, tur 
contribuyente ta obliga a base 
di ley pa entrega e formulario 
di winstbelasting den forma 
digital, peticion pa papel of 
declaracion riba papel lo no 
ta posibel mas. 


Gomez-Pieters 
tambe 
a 
sigura cu nan ta den contacto 
cu 
cierto 
stakeholders, 
nan a tene algun sesion 
interno unda nan a invita e 
conseheronan fiscal pa wak 


e sistema di e departamento 
aki pa duna un feedback y 
nan haya sa kico ta loke nan 
por ahusta pa facilita nan haci 
nan trabou y ademas, nan lo 
tin planea varios sesion pa 
prome cu e fecha lo yega y lo 
ta disponibel den e sistema 
nan consehero fiscal lo haya 
training cu e informacion 
necesario. 


E parti mas importante di 
nan trabou di digitalisacion 
ta e compliance y eficiencia, 
segun loke Gomez-Pieters ta 
sigura, “nos ta mira cu ora cu 
nos ta otorga formularionan 
den forma di papel, nos 
ta haya hopi peticion pa 
duplicado, tur cos ta costa cen 
y na momento cu nos ta saca e 
declaracionnan nos ta haya un 
lista di peticion, pa eficiencia 
esey ta un di e drivers y 
ademas e compliance, ora 
loongbelasting 
a 
cuminsa 
9 aña pasa, e compliance di 
loongbelasting BBO ora nos 
tabatin e reforma di papel 
tabata na 60% esey kiermen 
cu tur contribuyente tabata 
haya nan formulario y 60% 
tabata drenta back, aworaki 
nos ta na casi 83% pushando 
85% di compliance y bo 
ta wak cu digitalisacion ta 
facilita e contribuyente pa por 
cumpli y no bin akinan y para 
den rij, e no mester tene na 
cuenta e tempo cu e ta gasta 
pa entrega su formulario y 
esaki ta un formulario cu 
mayoria comerciante ta usa, y 
nos lo sigui cu otro belasting 
tambe pa digitalisa tur e 
formularionan,” el a finalisa. 

Sistema di educacion superior Hulandes ta brinda ayudo cu formacion 
den administracion publico na Aruba 


Riba website di noticia 
independiente 
di 
Uni- 
versidad di Utrecht, dub. 
uu.nl, a publica un arti- 
culo den cual ta indica cu 
pa fortalece e capacidad 
di gobernacion den e is- 
lanan di Caribe, Univer- 
sidad di Utrecht y Haagse 
Hogeschool ta bay ofrece 
un programa di estudio 
di administracion publico 
part-time, den colabora- 
cion cu Universidad di 
Aruba y di Corsou. 


Segun e articulo, Secretario di 
Estado pa Relacionnan di Re- 
ino, Alexandra van Huffelen, 
ta keda preocupa pa gobierno 
di Corsou. Segun e Secretario 
di Estado, e pais ta confronta 
hopi problema cual gobierno 
no por resolve. 


Esaki ta un di e motibonan 
principal pa bin cu un mayor 


colaboracion cu educacion 
avansa na Hulanda. Haagse 
Hogeschool y Universidad di 
Utrecht tin plan pa cuminsa 
cu un programa nobo di estu- 
dio di administracion publico 


part-time den Caribe Hulan- 
des. 


“Eaki lo mester fortalece e 
capacidad di gobierno na e 
islanan,” segun ministerio di 


Educacion, Cultura y Ciencia 
a bisa den un comunicado. E 
institucionnan Hulandes ta 
bay colabora cu e universi- 
dadnan di Aruba y Corsou. 
Comienso di e aña aki, minis- 
terio di Educacion Hulandes, 
Robbert Dijkgraaf tabata di 
bishita na Aruba y Corsou pa 
discuti con e institucionnan 
educativo di e islanan den 
Caribe y di Hulanda Eu- 
ropeo por yega na un miho 
colaboracion. Tin plan pa 
mehoracion den formacion 
di maestro, entre otro. 


Haagse Hogeschool a bin 
ofreciendo un specialisacion 
den asuntonan di Reino pa 
algun aña caba. Den esaki, ta 
analisa e relacionnan entre e 
Hulanda Europeo y e parti 
Caribense di Reino. Sinem- 
bargo, e colaboracion estre- 
cho den un programa acred- 
ita ta, te unda ta conoci, algo 
nobo. 


Departamento 
USBO 
di 
Universidad di Utrecht ta 
bin colaborando pa 15 aña 
cu Universidad di Aruba den 
un programa cientifico di ad- 
ministracion publico na Uni- 
versidad di Aruba. Profesor 
di administracion publico, 
Wieger Bakker, ta involucra 
den e programa aki como 
profesor extraordinario, y a 
biaha den representacion di 
Universidad di Utrecht hun- 
to cu minister di Educacion, 
Dijkgraaf. 


Ademas di e plan pa e pro- 
grama di estudio conhunto 
part-time, tambe a yega na 
un acuerdo pa fortalece e 
colaboracion riba educacion 
y investigacion den e region 
den un sentido mas amplio. 
Esaki ta inclui e desaroyo di 
programanan di estudio y in- 
vestigacion conhunto. 


Tambe ta bay busca un mane- 
ra pa stimula intercambio di 
studiantenan procedente di 
universidadnan di Aruba y 
Corsou pa Hulanda. Den un 
debate siman pasa, miem- 
bronan di Tweede Kamer a 
solicita na minister Dijkgraaf 
pa mehora e transicion for di 
e islanan Caribense na Hu- 
landa, entre otro, a traves di 
e re-introduccion di e asina- 
yama “ministersplaatsen.” 


Te cu 2017, tabata sortia 46 
puesto 
den 
programanan 
di estudio Hulandes cu re- 
striccion di admision entre 
studiantenan di e islanan di 
Caribe Hulandes, pero esaki 
a keda elimina na momento 
cu solamente e programanan 
di estudio manera medicina y 
fisioterapia por a keda selecta. 
Esaki a resulta den menos 
studiante for di Caribe den e 
programanan di medicina. 


Segun e articulo di dub. 
uu.nl, gobierno ainda mester 
responde na esaki. E reintro- 
duccion di e ministersplaat- 
sen ta un di e posibilidadnan 
cu ta den consideracion. 

Cuido di anciano mester… 
Di atencion mas amplio… 


Ministro encarga entre otro cu asunto di adulto 
mayor a logra tene dos evento den cual a logra 
reuni e interesadonan di e sector, entre nan 
representante di sector di salud, departamen- 
tonan involucra, politico, sindicato, organisa- 
cionnan gremial, gruponan di adulto mayor y 
NGO. E esfuerzo a resulta den un convenio a 
base di cual lo sigui traha pa uni forza pa crea 
accion concreto conhuntamente. Esaki, mane- 
ra e rapport cu a elabora di e eventonan mes 
ta menciona, “pa inicia un dialogo nacional y 
pa maneha efectivamente un problema urgente 
pero ignora di enbehecimento.” 
Nos mester bisa cu nos ta contento cu e inicia- 
tiva aki y cu e colaboracion por resulta den paso 
concreto, cu por trece mas claridad tambe pa 
comunidad encuanto e situacion di nos hende- 
nan di edad y e ayudo concreto cu nan mester. 
E comision cu a keda forma pa continua trabao 
por conta cu hende conoci pa nan seriedad y 
esey ta duna perspectiva cu dentro di un tempo 
razonable por spera propuesta realistico y al 
caso. 
Di otro banda, nos ta haya cu e iniciativa real- 
mente ta laat den e periodo di gobernacion 
aki. Nos lo a spera esaki den e promer aña di 
actividad ministerial pasobra sin reuni e stake- 
holdernan pa logra yega na e trabao conhunto, 
di tur manera ta hopi dificil pa yega na trabao 
efectivo. Ta di spera anto cu e esfuerzo aki por 
cristaliza dentro di un aña den accion concre- 
to, ya cu otro aña tin eleccion y en todo caso e 
mandatario concerni lo mester tin algo pa mus- 
tra riba e tereno aki. Y ta aki nos preocupacion 
ta cuminza, ya cu hopi aspecto den e ultimo 
añanan aki a haya atencion superficial, sin cu 
berdaderamente a yega na algo mas concreto y 
ademas comunidad no a haya informacion mas 
detaya. Aki e propio esfuerzo cu a haci pa traha 
un relato di e conferencia a keda corto, pasobra 
no tin casi nada di informacion di e situacion 
actual. Ta menciona cu alrededor di un cuarto 
parti di nos poblacion ta na un edad di 60 aña 
bay ariba, pero nada mas. Nos ta comprende 
di e relato aki cu tabatin un presentacion mas 
detaya di parti di Oficina Central di Estadistica 
(CBS) pero no a inclui esaki den e relato. Un 
oportunidad perdi pa duna comunidad un vista 
mas detaya, no djis pa duna informacion pero 
pasobra ta importante pa comprende e contex- 
to di henter e problematica aki. 
Por ehemplo, ora nos ta discuti e necesidad di 
incremento di e servicionan intramural y extra- 
mural den e proximo añanan, ta bon pa duna di 
conoce kico tin disponible actualmente y con 
rapido, of no, mester aumenta e capacidad di 
cuido aki. Pa por comprende e actual situacion 


bon: cu mas di 22.000 persona cu actualmente 
ta cobra AOV, cu tin anto 65 aña o mas, nos 
tin un cifra total di cuido pa anciano, cu no ta 
surpasa en total algun centenar di cupo den e 
diferente casnan di cuido. Kico esey ta signifi- 
ca? Cu e cuido intramural ta den sentido nu- 
merico un problema cu no ta toca e gran may- 
oria, loke ta algo positivo. Esey sin eembargo 
no ta implica cu por laga esaki pa su cuenta; e 
capacidad actual ta insuficiente y e necesidad pa 
amplia esaki lo aumenta. Simplemente mester 
percura cu loke ta necesario ta haya atencion, 
y diligentemente. Pero cuido specializa ta trece 
tambe necesidad di supervision pa garantiza 
calidad. Desde 2015 nos tin un ley specifico 
pa esey, e Landsverordening Verzorgingshui- 
zen (AB 61 2015). Sin embargo, asina leu cu 
nos ta na altura, no tin ainda un decreto, a base 
di articulo 13, den cual ta stipula regla mas en 
concreto pa por garantiza calidad di cuido. Esey 
ta necesario sigur ora ta trata di diferente tipo 
di cas di cuido, di diferente tamaño, etc. Rela- 
ciona cu esaki lo mester tin un maneho di sub- 
sidio, unda evaluacion mester por tuma lugar a 
base di norma y criterio mas detaya, pasobra e 
ley ta(bata) intenciona como un ley di cuadro. 
Di otro banda, e maneho general mester ta pa 
mantene e gran mayoria cu no tin necesidad 
di cuido intramural, den nan ambiente social. 
Esey lo tin como consecuencia cu mester bay 
pone hopi atencion riba e parti aki, entre otro 
pasobra e situacion di salud di hopi hende di 
edad ta sumamente preocupante. E problem- 
anan di salud, specialmente di enfermedad cro- 
nico, ta aumentando y ta haci cu gradualmente 
e problemanan di salud di hende di edad, cu di 
mes tin relativamente mas problema di salud, 
lo sigui aumenta. Di esaki ta surgi e pregunta 
kico ta haci pa mehora e situacion critico cu 
nos tin di mal nutricion di gran parti di nos po- 
blacion, no di anciano so. Pa loke ta e grupo 
di edad lo mester bay traha riba con structura 
y supervisa atencion na cas, tanto den sentido 
medico como di nutricion. Pregunta: nos lo 
haya un grupo creciente cu no ta capaz pa per- 
cura pa nan mes cuminda? Lo mester desaroya 
un sector empresarial cu ta provee cuminda di 
cierto calidad specialmente pa e grupo aki, in- 
clusive entrega na cas? 
Tin hopi mas aspecto cu nos no ta ni logra cubri 
aki; por ehemplo e falta di suficiente entrada di 
pension y e posibilidadnan pa empleo parcial, 
no solamente pa haya mas entrada sino tambe 
pa por ta activo den comunidad, cu menos 
probabilidad di bida den soledad. Nos ta keda 
pendiente pa e avance anticipa riba e tereno aki. 

Aruba den proceso pa yega 
na un miembro nobo pa 
CAft 


E siman aki cu Minis- 
ter di Finanzas, Xiomara 
Maduro ta na Hulanda, 
e mandatario a reuni cu 
Presidente di CAft, Sra. 
Lidewijde Ongering. 


Minister Maduro a duna un 
update riba e trabounan pa 
mehora maneho financiero 
di Aruba y a repasa e proceso 
pa yega na un miembro nobo 
pa Aruba den CAft, ya cu e 
termino di Sra. Helen van 
der Wal ta bay yega su fin na 
augustus e aña aki. 


Segun un comunicado di go- 
bierno, e mandatario a comb- 
ersa tambe riba e reglanan 
presupuestario y e maneho 
cu ta wordo traha pa trata cu 
surplus, ya cu pa basta aña 
Aruba a conoce solamente 
presupuesto cu deficit y awo 
Aruba ta trahando cu presu- 
puesto cu surplus. 


Minister Maduro a gradici 
Sra. Lidewijde pa su atencion 
y dedicacion pa e mehoracion 
di Aruba su finanzas publico 
na bienestar di nos pais. 


ATIA pendiente pa tema di reforma di ley laboral yega Parlamento pa 
discusion 


Diabierna 19 di april 2024, 
Aruba Trade and Indus- 
try Association (ATIA) a 
tene su reunion general di 
miembresia den e sala di 
conferencia di ATIA. 


Prome cu e parti oficial, Sr. 
Roly Sint Yago, Presidente 
di hunta di The Aruba Fair 
Trade Authority (AFTA) y 
Sr. Martijn Snoep, miembro 
di hunta di AFTA, a duna 
un presentacion interesante 
riba e tema di “Trabounan y 
strategia di AFTA” pa 2024 y 
futuro. Despues di e presen- 
tacion e miembronan presen- 
te por a haci nan pregunta na 
e team di AFTA. 


Durante e reunion a presenta 
e resultadonan di 2023 y e 
enfoke pa 2024 y alabes a eligi 
e miembronan di e hunta di 
directiva pa aña 2024 – 2025. 


Enfoke y resultado 2023 
Durante 2023, ATIA su en- 
foke tabata primordialmente 
riba cambionan den leynan 
di impuesto y BBO na fron- 
tera. Alabes ATIA a keda par- 
ticipa den varios stakehold- 
ers meetings riba e temanan 
di reforma fiscal, ley laboral, 
y clima di inversion den nos 
economia (“red tape”). Pa e 
ley laboral por ehempel a haci 
reunioNnan bipartite cu sin- 
dicatonan pa por yega na otro 
riba algun tema importante. 
Ainda ATIA ta en espera pa e 
tema aki yega parlamento pa 
por wordo presenta, discuti y 
tambe aproba. Directiva a in- 
cidica cu a traha hopi riba e 
relacion cu stakeholder y de- 
partamentonan concerni cu 
ta importante y positivo pa e 
miembresia di ATIA. Ta door 


di e relacionnan aki a bin cu e 
idea pa haci un Town Hall cu 
Departamento di Impuesto 
(DIMP) y Aduana tocante e 
BBO na frontera y asina crea 
un “help desk” na DIMP pa 
cu pregunta tocante BBO na 
Frontera. 


Tambe ATIA a sigui enfoca 
durante e aña riba desaroyo 
di e habilidadnan y experti- 
cio di su miembronan y nan 
empleadonan por medio di 
diferente tayer, sesionnan 
di informacion y eventonan 
pa engrandece e netwerk di 
miembronan di ATIA. Tayer- 
y cursonan exitoso tabata 
“Continued Financial Excel- 
lence Program”, “Declarant 
Douane” y “Abolishment of 
the self-administered pen- 
sion”. No por a lubida e tan 


gusta y sold-out Business 
Mixers, pero tambe e ATIA 
su Corporate Event anual 
tema “Now is the Future” cu 
a atrae mas cu 350 bishitante. 


Enfoke pa 2024 y futuro 
Pa aña 2024 y 2025, ATIA lo 
enfoca mas riba e tema lab- 
oral specialmente awo cu tin 
un escasez riba e mercado 
laboral. Tambe e presion ex- 
tra cu esaki ta presentando cu 
tur e proyecto nobo nan cu 
ta habriendo den 2024. Otro 
temanan cu ATIA lo keda 
enfoca riba dje ta reduccion 
di “Red Tape”, incentiva pa 
inversionista local y interna- 
cional, y tambe pa den fu- 
turo Aruba transicional pa un 
BTW. ATIA hunto cu su ex- 
pertonan tambe ta haciendo 
diferente estudio riba tem- 


anan cu a keda nombra den e 
reunion, pero lo keda pa awo 
solamente pa e miembro nan 
di ATIA. 


Hunta di Directiva 2024- 
2025 
Pa aña 2024 – 2025, e hunta 
di directiva a despedi di 2 
miembro cu a forma parti 
di e hunta pa hopi aña, esta 
Sr. Frank Snijders, cu a guia 
ATIA como Presidente e ul- 
timo 4 aña, y Sr. Matthijs 
Bijen, representando “WAB” 
cu ta e gremio di compania di 
construccion. ATIA ta gradi- 
ci Frank y Matthijs pa tur 
nan añanan di aporte valioso 
como Presidente y miembro 
di hunta di ATIA. E presi- 
dente, vice-presidente, tes- 
orero y secretarianan nobo, lo 
wordo eligi durante e prome 


reunion di e hunta y ATIA lo 
anuncia esey ora nan a wordo 
eligi. 


E hunta di directiva di ATIA 
pa 2024 – 2025 ta consisti di: 
Sra. Gina Habibe, Sr. En- 
rique “Tito” de Cuba, Sr. 
Andrew Harms, Sra. Tisa 
LaSorte, Sr. Roland Croes, 
Sr. Danilo Werleman, y Sra. 
Jenniffer 
Figaroa-Guzman. 
ATIA ta contento pa anuncia 
su 2 miembro nobo nan cu 
ta Sra. Rachel Maduro y Sr. 
Fred Steeghs. 


E reunion a culmina cu un 
networking event pa e miem- 
bronan presente na ATIA su 
“Bao Palo Terrace”. 

Merca: A descubri restonan di virus aviar den lechi pasteurisa, 
segun FDA 


(AP)—E U.S. Food and 
Drug 
Administration 
(FDA) a bisa diamars cu 
muestranan di lechi pas- 
teurisa a test positivo pa 
restonan di e virus aviar 
cu a infecta bacanan di 
lechi. E agencia a subraya 
cu e material ta inactivo 
y cu e descubrimentonan 
“no ta representa virus 
actual cu por ta un riesgo 
pa consumidornan.” Ofi- 
cialnan a agrega cu nan ta 
sigui studia e asunto. 


“Te awo, nos no a mira nada 
cu lo cambia nos evaluacion 
cu e lechi comercial ta safe,” 
e FDA a bisa den un declara- 
cion. E anuncio a bin na co- 
mienso di luna despues cu 
un virus di influenza aviar 
cu a infecta miyones di parha 
salvahe y domestico den e ul- 
timo añanan a ser detecta den 
bacanan di lechi den al me- 
nos ocho estado na Merca. E 
departamento di agricultura 
USDA ta bisa cu 33 rebaño a 
ser infecta te dia di awe. 


Oficialnan di FDA no a indica 
con hopi muestra nan a test y 
unda nan a obtene esakinan. 
E agencia ta evaluando lechi 
durante procesamento y for 
di supermercadonan, e ofi- 
cialnan a bisa. Resultadonan 
di testnan adicional lo drenta 
“den e proximo par dianan of 
simannan.” 


E PCR test di laboratorio cu 
e FDA a usa lo por a detecta 
material genetico cu ta infec- 
cioso hasta despues cu e virus 
muri pa via di pasteurisacion, 
of tratamento cu calor, segun 
Lee-Ann Jaykus, un micro- 
biologo y virologo na North 
Carolina State University. 


“No tin ningun evidencia 
pa data cu esaki ta un virus 
infeccioso y cu e FDA lo 
update riba esaki,” Jaykus a 
bisa. Oficialnan cu e FDA y 
e USDA a bisa previamente 
cu lechi for di cria infecta 
no ta drenta den suminis- 
tro comercial. Lechi for di 
animalnan malo mester ser 
destrui. Regulacionnan fed- 
eral ta rekeri lechi cu drenta 
comercio interestatal pa ta 
pasteurisa. 


Pasobra e deteccion di e vi- 
rus aviar conoci como Type 
A H5N1 den lechi di cria ta 
nobo y e situacion ta evolu- 
cionando, no tin ningun es- 
tudio completo riba e efec- 
tonan di pasteurisacion riba 
e virus, e oficialnan di FDA 


a bisa. Pero investigacion den 
pasado ta mustra cu pasteuri- 
sacion tin “hopi chens” des- 
activa virusnan sensitivo na 
calor manera H5N1, e agen- 
cia a agrega. 


Matt Herrick, un vocero pa e 


International Dairy Food As- 
sociation, a bisa cu e tempo y 
regulacionnan di temperatu- 
ra pa pasteurisacion ta sigura 
cu e lechi comercial ta Merca 
ta safe. Restonan di e virus 
“tin cero impacto riba salud 
di hende,” el a skirbi den un 


e-mail. 


Cientificonan a confirma e 
presencia di e virus H5N1 
den bacanan domestico na 
maart despues di algun siman 
di reportahenan cu bacanan 
na Texas ta sufriendo for di 


un malesa misterioso. E ba- 
canan tabata letargico y a mira 
un reduccion drastico den 
produccion di lechi. Aunke e 
virus H5N1 ta letal pa galiña 
comercial, mayoria cria in- 
fecta ta recupera dentro di 
dos siman, expertonan a bisa. 

Den mei lo tuma un decision riba formacion di gabinete Hulandes nobo 


(NLTimes) - Lidernan di 
formacion Richard van 
Zwol y Elbert Dijkgraaf 
tin plan di sa pa dia 15 di 
mei si e Gabinete cu PVV, 
VVD, NSC y BBB lo fun- 
ciona. 


E partidonan derechistanan 
te ainda ta dialogando to- 
cante asilo, seguridad social y 
finanzas pero e dialogonan ta 
andando bon segun Dijkgraaf 
a bisa segun NOS a reporta. 


Riba diamars, e 4 partidonan 


a dialoga tocante e politica di 
asilo. Segun e fuentenan, nan 
tabata considerando declara 
un “crisis di asilo” pa asina 
nan por tuma medidanan 
di emergencia, manera no 
acepta un solicitacion di asilo 
nobo pa un tempo. E lider- 
nan di formacion no a duna 
comentario tocante esaki. 
“Manera semper, tin tur tipo 
cos riba mesa.” Nan a en- 
fatisa cu lo tuma decisionnan 
“na final.” 


Despues di diamars su dia- 


logo, lider di NSC Pieter 
Omtzig a sugeri cu e asilo 
ta e unico problema habri 
te ainda. “Mi no kier papia 
tocante e estado di e nego- 
ciacionnan,” el a splica. “Pero 
si nos keda di acuerdo riba 


asilo, mi ta kere nos a keda di 
acuerdo cu tur cos.” 


Lider di VVD Dilan Yesilgoz 
a bisa cu tur 4 partido por 
sinti e deadline acerca. “Nos 
tur ta realisa cu nos tin nece- 


sidad pa bin cu un storia,” el 
a comenta. “Of bisa cu nos ta 
pega, pero mi no ta kere cu 
ningun hende kier esey, sigur 
no ami.” 


Fiscal di Ministerio Publico na Hulanda ta 
lidiando cu problemanan di IT desastroso 


(NLTimes) - Ministerio 
Publico (OM) ta lidiando 
cu problemanan cu ta em- 
peorando di IT. Fiscalnan 
hopi biaha no tin acceso 
na nan documentonan, 
no por habri e-mail of co- 
munica cu e abogadonan 
di defensa. “E ta un mo- 
mento desastroso pa hopi 
tempo caba y e ta biran- 
do pio,” un fiscal a conta 
NRC. 


Fiscalnan y nan coleganan 
cada biaha no por ricibi, 
manda of habri e-mail. Hopi 
biaha nan no tin acceso na 
nan documentonan, cual tur 
ta digitalisa. E problemanan 
aki ta tuma luga alrededor di 
e pais, na tur oficina di OM 
y tin añanan andando, segun 
fuentenan di NRC. 


“Como fiscal, nos tin cu 
improvisa na audiencianan 
criminal pa motibo cu hopi 
biaha nos no por consulta nos 
propio documentonan du- 
rante e trato di e caso crimi- 
nal,” un fiscal a conta e cor- 
ant. Otro a bisa: “Comunica 
cu abogadonan ta hopi dificil 


pa motibo cu nos no por hab- 
ri loke nan manda.” Un fiscal 
lider involucra den investiga 
e problemanan di IT a yama 
esaki “un monster di varios 
cabes.” 


Riba dialuna, OM a anuncia 
riba su intranet cu el a crea 
un task force, un unidad di 
rescate digital, pa resolve e 
dificultadnan di IT. E publi- 
cacion ta declara cu “tin vari- 
os problema cu e prestacion 
di e informacion na e oficina 
di OM pa hopi tempo caba.” 
OM a bisa cu e probleman- 
an di IT awo ta aumentando 
e atraso grandi caba den e 
sistema hudicial cu ya caba ta 
abruma. “OM su unidadnan 
a indica e preocupacionnan 
tocante e efecto di e stroba- 


cionnan di IT riba e colega- 
nan su cantidad di trabao. 
Ademas, e problemanan aki 
ta afecta e posibilidad di e 
ambicionnan ora cu ta trata 
acelera e operacionnan y re- 
duci inventario,” OM a skirbi 
riba su intranet. 


OM a admiti cu e organisa- 
cion no por ofrece su em- 
pleadonan “tur e recursonan 
cu nan tin mester den IT” y 
e problemanan aki ta causa 
“hopi frustracion y perdida 
di produccion.” Algun fis- 
cal a indica cu awo nan ta 
traha durante fin di siman 
pa motibo cu e sistema apa- 
rentemente ta opera di miho 
manera durante dianan keto. 


Gobierno Hulandes mester procesa 
solicitacion di asilo di Palestinonan 


(NLTimes) - Secretario 
di Estado Eric van der 
Burg (Husticia y Segu- 
ridad) 
mester 
procesa 
solicitacion di asilo for 
di personanan di teritori- 
onan Palestino, Raad van 
State a declara diaranson. 


Van der Burg temporari- 
amente a freeze solicita- 
cionnan di Palestinonan den 
december, sinembargo se- 
gun Raad van State, su deci- 
sion no tabatin substancia y 
no ta basa riba informacion 
actual. Minister Liesje Sch- 
reinemacher 
(Exportacion 
den exterior) tambe a in- 
forma parlamento cu Hu- 
landa mester sigui exporta 
partinan di F-35 fighter jet. 


Dia 19 di december, Van 


der Burg a anuncia cu IND 
no lo tuma ningun decision 
riba aplicacionnan for di 
solicitantenan di asilo Pal- 
estino pa 6 luna. Solicitan- 
tenan di asilo Palestino ken 
ya caba a gasta nan reme- 
dionan legal no lo ser man- 
da back Gaza Strip pa awo. 


E motibo pa e decision aki 
ta cu e atakenan Israeli riba 
Gaza 
Stripden 
respuesta 
na Hamas su atake teror- 
ista. Segun e Secretario di 
Estado, e situacion di se- 
guridad 
den 
teritorionan 
Palestino ta incierto actual- 
mente, sinembargo no ta cla 
con esaki lo sigui desaroya. 


Solicitantenan di asilo Pal- 
estino ta suheta na e deci- 
sion aki, argumentando cu 


e situacion na Gaza no ta 
incierto pero insigur y no ta 
temporario. E Secretario di 
Estado mester, pa e motibo 
aki, dicidi riba aplicacionnan 
di asilo dentro di e periodo 
legal. Mirando e bomnan 
di Gaza, tin un bon chens 
cu e solicitacionnan di asilo 
Palestino lo keda otorga. 

Colombia: A aproba reforma di pension na Senado 


(Infobae) – Den un sesion 
marca pa varios debate 
intenso, Senado a duna 
luz berde na 19 articulo di 
proyecto di ley di reforma 
di pension diamars ultimo 
23 di april. 


E centro di e debate a 
bay tocante e regimen di 
transicion y fecha di entrada 
na vigencia di e norma, cu 
a haya 47 voto na fabor y 
seis den contra, “a aproba e 
implementacion gradual cu e 
ley lo cuminsa for di 1 di juli 
2025.” 


Otro dos proposicion tabata 
indica pa ley drenta na 
vigor na 2026 y 2026, cu e 
argumento cu Colpensiones 
tabatin un capacidad limita pa 
realisa un transicion adecua. 
Sinembargo, a rechasa esey. 


Otro temanan di e debate 
tabata e regimen di transicion, 
cu ta defini ken ta esnan 
cu ta suheto na aplicacion 
di e reforma di pension 


nobo. Segun loke a aproba 
den Senado, ta bay aplica e 
reforma na hendenan muhe 
cu a contribui cu menos 
di 750 siman y na hende 
homber cu menos di 900 
siman te 1 di juli 2025. Esnan 
cu a contribui e cantidad aki 
of mas, lo keda bao e sistema 
actual. 


Camilo 
Cuervo, 
abogado 
laboral a señala cu e paso 
di fondo priva pa fondo 
publico pa personanan cu 
ta gana menos di loke ta 
estableci ta bay ta automatico, 
“eynan no tin ni un regimen 
di transicion, no tin un 
progresividad den traslado, 


simplemente for di 1 di juli 
2025, e placa di tur persona 
cu ta gana hasta 2,3 salario 
minimo den luna, ta bay pasa 
pa fondo publico.” 
Entre loke a aproba den 
Senado, 
tambe 
ta 
cu 
Colpensiones 
no 
ta 
bay 
ta esun cu lo administra e 
fondo publico sino Banco di 


Republica. Pa Cuervo esaki ta 
un bon noticia den medida cu 
ta un entidad independiente. 


Di otro banda, e texto ta 
indica cu personanan cu 
a contribui riba loke ta 
estableci na Colpensiones y ta 
suheto na e regimen nobo, ta 
bay ricibi un bono pensional. 
Sinembargo, te ainda no ta 
mucho cla di cuanto e bono 
aki ta bay ta ni si ta bay tene 
na cuenta e interes acumula. 
Loke 
ta 
berdad 
ta 
cu 
personanan cu ta gana mas 
di 2 of 3 salario minimo, 
automaticamente 
cu 
e 
reforma aki, nan ta perde 
subsidio. 


E 
proposicion 
ta 
busca 
reforma sistema di pension 
na e pais, cu awor ta enfrenta 
un urgencia di pasa pa dos 
debate mas na Camara di 
Representante prome cu 20 
di juni, pa asina bira ley. 


Miles di persona a marcha pa defende universidad publico na Argentina 


(DW) 
– 
Centenares 
di miles di persona a 
manifesta diamars ultimo 
na 
henter 
Argentina 
pa rechasa e recorte di 
fondonan di universidad 
publico, loke ta constitui 
e mayor manifestacion, te 
awor, contra e politica di 
ahustenan di e presidente 
Javier Milei. 


Entre 100.000 persona segun 
Polis, y mey miyon, segun 
Universidad 
di 
Buenos 
Aires (UBA), a reuni na 
capital Argentino, mientras 
otro miles di hende mas a 
protesta na otro ciudadnan 
“den defensa di educacion 
universitario 
publico 
y 
gratuito.” 


Entre e manifestantenan di e 
Marcha Federal Universitario 
tabatin 
studiantenan, 
docentenan, 
personal 
universitario, 
ademas 
di 


sindicatonan, 
politiconan 
y 
organisacionnan 
social 
presente den e cayanan di e 
pais. 


Sociedad 
Argentino 
a 
defende educacion publico, 
debi na politica di ahuste di 
Milei, cu ademas di aplica 
su ‘motosierra’ ta considera 
esaki como un “neishi di 
adoctrinamiento.” 


Segun 
Ministerio 
di 
Seguridad, 
solamente 
na 
Plaza de Mayo, na unda e 
marcha di Buenos Aires a 
conclui y a transcuri entre 
Congreso y Cas Ros (sede di 
Gobierno) a concentra entre 
10.000 pa 150.000 persona. 


Pero e cantidad di hende na 
Avenida de Mayo, 9 de julio 
y cayanan rond por aumenta 
e number ey cerca di mey 
miyon manifestante. 


Na 1984, Argentina bao e 
presidencia di Julio Argentino 
Roca, a implementa e ley 
1420 di educacion comun, 
gratuito y obligatorio, base di 
e sistema educativo nacional 
actual, cu a inclui educacion 
superior universitario gratis y 
ta alcansa stranheronan. 


“Nos ta yiunan orguyoso 
di 
universidad 
publico 
Argentino,” 
presidente 
di 
Federacion 
Universitario 
di Argentina (FUA) Piera 
Fernandez, a señala de su 
discurso ora e marcha a 
culmina na Buenos Aires. 


E 
dirigente 
universitario 
a 
afirma 
cu 
“educacion 
ta 
un 
derecho 
humano 
fundamental, 
pasobra 
ta impone su mes riba 
desigualdad,” y a considera 
e situacion aki “como un 
periodo critico consecuencia 
di 
politica 
di 
Gobierno 
Nacional.” 


Den su discurso, a reclama e 
actualisacion di salarionan y 
gastonan di funcionamento 
pa motibo cu, a bisa cu 
universidad 
publico 
“tin 
balornan di september 2022 
den luna di maart 2024,” 
tambe a pidi pa mehora e 
pensionadonan y e restitucion 
di e Fondo Nacional di 
Incentivo Docente. 


Aunke sociedad civil ta esun 
cu a convoca e marcha aki, 


varios politiconan a presenta. 
Entre e asistenanan na e 
manifestacion 
di 
Buenos 
Aires tabata e gobernador 
peronista Axel Kicillof, e 
ex-minister 
di 
Economia 
y adversario di Milei den 
ultimo eleccion presidencial, 
Sergio Massa y e presidente 
di radicalismo, e senador 
Martin Lousteau. 


Tabata un evento di sociedad 
Argentino, cu a mobilisa 
den paz y sin incidentenan, 
manera 
e 
mesun 
autoridadnan di Seguridad a 
reconoce. 


Pa e actonan na Buenos Aires 
a asisti representantenan di 
Universidad di Buenos Aires 
un di e mas importante di 
Latino America, y di otro 
centronan educativo di e 
capital, 
incluyendo 
algun 
centro priva. 


Tambe tabatin mobilisacion 
na Santa Fe, Mendoza, Entre 
Ríos, Río Negro, Neuquén, 
Jujuy, La Pampa, La Rioja, 
Misiones, San Juan, San 
Luis, Santiago del Estero, 
Catamarca y Chubut. 


hende 

Oficina di Propiedad Intelectual: 
23 di april, Dia Internacional di Buki y Derecho di Autor 


Rond 
mundo 
a 
conmemora 
dia 
23 
di 
april e ‘Dia Internacional 
di Derecho di Autor’. E 
ta un fecha cu desde aña 
1995 a keda proclama 
door di UNESCO den 
un conferencia general 
na Paris. Aki a keda 
dicidi cu ta duna tributo 
internacional na autornan 
grandi. Meta di e dia aki ta 
pa encurasha tur hende, 
specialmente 
hobennan 
pa nan descubri e placer di 
lesamento y gana un respet 
pa 
e 
contribucionnan 
incomparabel di esnan cu 
den nan tempo a promove 
e progreso social y cultural 
di humanidad. 


Kico ta Derecho di Autor? 
Conforme cu Ley di Derecho 


di Autor, aki ta trata di 
un derecho exclusivo di 
cada creador di un obra di 
literatura, ciencia of arte pa 
publica y produci su obra, 
of permiti otro haci esaki. 
Tur loke cu wordo publica, 
sea 
electronicamente 
of 
no, tin e derecho di autor. 
Generalmente un obra ta 
haya e derecho di autor na 
momento di e creacion. Pues 
na ora cu e obra ta inicia y 
bon mira, no ta obligatorio 
pa aplica pa haya e derecho di 
autor. Automaticamente Ley 
di Derecho di Autor ta duna 
e autor di un obra su derecho. 
E derecho di autor ta un 
derecho pa bida largo di 
e autor, +50 aña despues 
cu e fayece. Despues di 
fayecimento di e autor, e 
derecho di autor ta pasa 


automaticamente 
pa 
su 
herederonan. 


Registracion 
Ora cu un autor ta registra su 
obra, e ta ricibi un certificado 
di registracion. E certificado 
aki ta un evidencia, den 
caso cu tin duda kende ta e 
berdadero autor di e obra. 
Ora un obra tin derecho di 
autor, tercera persona no 
por haci negoshi cu e obra 
sin e permiso di e autor. E 
intencion di Ley di Derecho 
di Autor ta pa proteha e autor, 
mientras cu e ta promove su 


creatividad 
y 
intercambia 
su ideanan na un manera 
reglamenta. 


Den curso di aña hopi autor 
consciente di e balor di 
derecho di autor, a acudi 
na Oficina di Propiedad 
Intelectual, situa na Adriaan 
Lacle Boulevard 3, p’asina 
registra nan obra y ricibi e 
certificado di registracion. 
E certificado di registracion 
ta duna e autor proteccion 
internacional. 
Costo 
di 
registracion ta Afl. 35,- y por 
registra te na un maximo di 


10 obra pa certificado. 


Conscientisacion 
Riba e dia di Derecho di 
Autor, Oficina di Propiedad 
Intelectual ta desea pa cada 
ken reflexiona y realisa riba 
e trabou cu un autor tin pa 
crea obranan unico den e 
mundo aki. Ta sumamente 
importante pa cada autor 
bira mas consciente di su 
creatividad valioso y pa e 
registra su obranan, cu ta su 
propiedad intelectual. 

ribA cAyA Diahuebs 25 aPRiL 2024 
Accidente cu hende herida na crusada Arendsstraat cu Bellstraat 


Dialuna mainta a drenta 
informe di un accidente 
cu 
hende 
herida 
na 
crusada 
Arendsstraat 
cu Bellstraat, mesora a 
dirigi tanto polis como 
ambulance na e sitio. 


Na yegada di e patruya a 
bin compronde cu aki ta 
trata di un accidente unda e 


dama chauffeur no a duna 
preferencia na e pick-up 
cu tabata biniendo riba e 
caminda di preferencia y a 
dal 2 biaha riba dje. Debi na 
e impacto ambos chauffeur 
a resulta herida. Na yegada 
di e ambulance nan a atende 
e dama pero e chauffeur di 
e pickup mes a keda di pasa 
cerca su dokter di cas. 


Mucha a keda herida den accidente entre 
dos auto 


Diaranson atardi a drenta 
informe di un accidente cu 
hende levemente herida, 
mesora a dirigi tanto polis 
como ambulance na e 
sitio. 


Na yegada di e patruya a 
bin compronde cu aki ta 
trata di un accidente unda 
cu e chauffeur no a regula 
su velocidad ni a mantene 
distancia y a bay dal tras di e 


Toyota Yaris su dilanti. Debi 
na e impacto un mucha den 
e pick-up a resulta levemente 
herida pero ya a ser atendi pa 
ambulance na e sitio mes. 


Polis a bay Colombiastraat 
pa un yiu cu a causa 
destruccion na e cas 


Dialuna atardi a drenta 
informe di cu un yiu lo 
a bira rebelde y a causa 
destruccion 
na 
e 
cas, 
mesora a dirigi un patruya 
na e sitio. 


Na yegada di e patruya a bin 
compronde cu e yiu a bay 
for di e sitio. Polis a haya su 
descripcion y a bay tira bista 
den vecindario pa wak si nan 
ta mir’e. 


Polis a bay Santa 
Helenastraat pa atende un 
accidente hit & run! 


Dialuna mainta a drenta 
informe di un accidente 
hit 
& 
run 
na 
Santa 
Helenastraat, mesora a 
dirigi un patruya na e sitio. 


Na yegada di e patruya a bin 
compronde cu den oranan di 


anochi pa mainta un auto a 
baha caminda dal un Lincoln 
staciona banda di caminda 
y a sigui core bay. Polis lo 
bay mira e camaranan di 
seguridad pa asina haya sa 
ta cual auto a dal e Lincoln 
staciona y sigui core bay. 

Rapport ta urgi drecha CyberTipline pa explotacion di mucha 
prome cu AI empeora esaki 


(AP) - Un tipline crea 26 
aña atras pa combati explo- 
tacion di mucha no a de- 
saroya te na su potencial y 
tin mester di mehoracion 
tecnico, entre otro, pa yuda 
autoridadnan tuma accion 
contra abusadornan y res- 
cata victimanan, un rapport 
nobo di Stanford Internet 
Observator y a conclui. 


E areglonan aki na loke e inves- 
tigadornan ta describi como un 
“servicio sumamente valioso” 
tambe ta urgente den bista di 
menasanan nobo di inteligen- 
cia artificial di empeora su 
problemanan. “Ta casi sigur 
cu den e añanan binidero, e 
CyberTipline lo ta inunda cu 
contenido realistico crea pa AI, 
cual lo haci hopi mas dificil 
pa autoridadnan por identi- 
fica muchanan real cu mester 
rescata,” e investigado Shelby 
Grossman, autor di e rapport 
a splica. 


E servicio estableci pa Con- 
greso ta e linea di defensa 
principal pa muchanan cu ta 
explota online. Pa ley, e compa- 
nianan di tecnologia mester re- 
porta cualkier material di abuso 
di mucha cu nan mira riba nan 
plataforma na e sistema, cual ta 
opera pa National Center for 
Missing and Exploited Chil- 
dren (NCMEC). Despues di 
ricibi e alerta, NMEC ta purba 
haya e persona cu a manda of 
ricibi e material, ademas di e 
victima, si esaki ta posibel. E 
alertanan aki ta ser manda pa 
autoridadnan na su turno. 


Mientras e cantidad di aler- 
ta cu yega CyberTipline ta 
sumamente abrumante pa 
autoridadnan, investigadorna 
nta bisa cu e volumen ta sola- 
mente un di varios problema 
fundamental di e sistema. Por 
ehempel, varios di e alertanan 
manda pa companianan di tec- 
nologia tin falta di informacion 
importante, manera suficiente 
informacion tocante e abusa- 
dor su identidad. Esaki ta haci 
dificil pa autoridadnan por sa 
cua alertanan merece prio- 
ridad. “Tin problemanan sig- 
nificante cu henter e sistema 
actualmente y e fayonan aki lo 
bira hopi mas grandi den un 
mundo unda AI ta generando 
CSAM nobo,” Alex Stamos a 


comparti, usando e inicialnan 
pa loke ta yama materialnan di 
abuso sexual di mucha. Stamos 
ta un experto den seguridad 
cibernetico. 


Tecnologicamente e sistema 
ta anticua y ta yen di desafio 
constante entre gobierno y 
plataformanan di tecnologia: e 
falta di ingeniero experto, ken 
por ricibi salario hopi mas halto 
den e industria di tecnologia. 
Algun di e empleadonan aki 
te hasta ta ser recluta pa e me- 
sun companianan cu manda e 
alerta. 


Tin tambe obstaculonan legal. 
Segun e rapport,. Corte su 
decisionnan a causa cu e em- 
pleadonan na NMEC a stop di 


busca cierto documentonan si 
nan no ta disponibel publica- 
mente prome cu manda esaki 
autoridadnan. Varios oficial ta 
bisa cu nan tin mester di un 
permiso di buskeda pa tin ac- 
ceso na e imagennan aki, cual 
ta atrasa e proceso. Hopi biaha, 
varios permiso ta necesario pa 
identifica e mesun abusador. 


Tambe ta facil pa e sistema 
distrae su mes. E rapport ta 
revela cu NMEC reciente- 
mente a yega un logro di mi- 
yones di rapport pa dia a causa 
di un meme cu ta plamando 
riba rednan social, cual varios 
ta haya pret y otronan ta haya 
un disgusto. “E dia aki a causa 
cambionan,” Stamos bisa. “El 
a dura simannan pa nan por 


procesa tur e alertanan aki” 
pa medio di haci mas facil pa 
cluster e imagennan na otro. 
E tipline cibernetico a ricibi 
mas di 36 miyon alerta den 
aña 2023, casi tur di plataforma 
online. Facebook, Instagram y 
Google tabata e companianan 
cu a manda e cantidad di alerta 
mas halto. E cantidad en gen- 
eral ta aumentando dramati- 
camente. Nan ta bini for di 
companianan grandi manera 
Google, Amazon y Meta ade- 
mas di e companianan chikito. 
Den casi mita di e alertanan 
cu a ricibi ana pasa, NMEC y 
autoridadnan por a follow up 
e caso y tuma accion. 


Centenares di alerta ta concerni 
e mesun abusador y varios ta 
inclui imagennan of videonan. 
Alrededor di 92 porciento di e 
alertanan den aña 2023 tabata 
trata paisnan fuera di Merca, 
un cambio drastico di aña 
2008 unda e mayoria victima 
y abusadornan ta dentro di 
Merca. 


Algun claramente ta falsa alar- 
ma. “Esaki ta disgusta autori- 
dadnan grandemente pa mo- 
tibo cu e alertanan cu nan ta 
mira cu ta falso definitivamente 
ta un adulto,” Grossman a bisa 
reporteronan. “Sinembargo e 
sistema incentiva e plataforma 
pa ta hopi conservativo of pa 
reporta contenido cu ta poten- 
cialmente ilegal, pa motibo cu 
si esaki resulta di ta CSAM y 
nan tabata altanto pero no a 
reporta esaki, nan por ricibi 
boet.” 


UnitedHealth ta bisa cu gran cantidad di documento di pashent 
posiblemente a ser horta den atake cibernetico contra Change 


(AP) - UnitedHealth a bisa cu 
documentonan cu informacion 
personal cubriendo un porcion 
“substancial 
di 
hende 
na 
Merca” posiblemente a ser 
horta den un atake cibernetico 
anteriormente e aña aki den su 
negoshi di Change Healthcare. 


E compania a bisa dialuna despues 
cu mercadonan a cera cu e no ta 
mira señal cu a publica informacion 
cu e dokternan tin of historialnan 
medico completo despues di e 
atake. Sinembargo esaki por tuma 
varios luna di analisis prome cu 
UnitedHealth por identifica y 
notifica hende cu a keda afecta. 


UnitedHealth a bisa cu algun 
di e imagennan cu ta contene 
informacion 
di 
salud 
protegi 


of informacion personal cu ta 
identificabel a keda publica pa mas 
o menos un siman riba ‘dark web’, 
cual browsernan standard no tin 
acceso riba dje. 


E compania te ainda ta monitor 
internet y ‘dark web’ y ta bisa cu 
no tin publicacion adicional di 
documentonan. El a cuminsa un 
website pa contesta preguntanan y 
un centro cu lo atende yamadanan. 
Sinembargo e compania a bisa 
cu no lo por ofrece informacion 
specifico tocante e impacto pa data 
individual.” 


E compania tambe lo ofrece 
monitor di credito gratis y identifica 
proteccion di robo pa personanan 
afecta pa e atake. 

Resultado Sorteo 
April 24 


Cadena Alexander Lottery ta presenta resultado di weganan di suerte 


merdia 





8676 


FP 


9626 


Sorteo # 4248 


Sorteo # 1122 


Tauro 


FP 


678 


Sorteo # 4248 


Sorteo # 2304 


1221 


7369 


Sorteo # 4248 


X2 


1396 
0809 


25 
Letter 
G 


0 
0 
7 


158 


0 
8 


181 


0 
0 
0 
0 
0 





1581 


X2 


Proximo Jackpot 


88.000,- 


Sorteo # 6454 


Sorteo # 


x afl 8,00 


x Match 4 


Mega Ball 


Proximo Jackpot 


390.000,- 


x match 4 


Sorteo # 


3578 


Sorteo # 6030 


Sorteo # 960 


x afl. 500,00 


x afl.15,00 
x afl 50.00 


Tauro 


FP 


778 


x Jackpot 


Sorteo # 8227 
Sorteo # 2487 


Sorteo # 1976 


4452 


5300 


Sorteo # 7271 


x Jackpot 


x Match 4 
x afl. 12,00 


FP 


Joker 


9816 
240.000,- 


x Jackpot 
x Match 4+ 


Proximo Jackpot 


05-07-12-14-30 


08-09-20-26-27 


4762 


Afl. 500.000,- 


anochi 


diario 
Korsou 
super4 
flamingo 


0222 
1943 
3048 
4809 
6206 
8366 
super5 
6699 
5002 
4674 
- 
6756 


Organo Ehecutivo AZV ta informa: 
Entrante 1 di mei traspaso automatico di tur asegurado inscribi na dokter 
di cas L. Vink pa HOED Piedra Plat 


E contract entre dokter 
Lea 
Vink 
y 
Organo 
Ehecutivo 
AZV 
ta 
termina. Nos ta gradici 
dokter Lea Vink pa e 
servicio cu el a brinda na 
nos aseguradonan. Alabes 
ta desea su persona hopi 
exito den su siguiente reto. 


1 di mei 2024 
Entrante 1 di mei 2024 
un 
traspaso 
automatico 
ta 
bay 
tuma 
luga. 
Tur 
pashent 
inscribi 
cerca 
dokter Lea Vink ta wordo 
pasa 
automaticamente 
pa 
e “Huisartsen Onder Een 
Dak Piedra Plat”; esta e 
Cas di Dokter nobo na 
Piedra Plat 72-A. Esaki ta 


nifica cu e aseguradonan cu 
tabata inscribi cerca dokter 
Lea Vink no tin nodi haci 
nada; tur cos ta wordo 
regla 
automaticamente 
(digitalmente). 


HOED Piedra Plat 


Entrante 1 di mei 2024 e 
servicio medico ta tuma luga 
via dokter di cas M. van der 
Ham na Piedra Plat 72-A. 
Orario di servicio ta: mainta 
8:00am -12:00pm y merdia 
1:00pm – 4:00pm. Number 
di telefon ta 5274475. E 


aseguradonan cu tin e AZV 
app lo wak e cambio aki den 
e Menu bo dunadonan di 
cuido. 


No tin AZV app 
Un invitacion ta bay na tur 
asegurado cu no tin e AZV 
app ainda pa haci esaki. Bo 
por download esaki (via 
Google Play of Apple Store) 


y registra pa bo digi-ZorgPas. 
Den caso cu bo kier yudansa 
pa cu instalacion di e AZV 
app den bo celular; e ora 
bo por pasa personalmente 
na oficina di AZV y nos ta 
yuda bo instala esaki den bo 
celular. Oficina di AZV ta 
habri di dialuna pa diabierna 
di 7:30am – 4:00pm. 


Ta invita comunidad asisti 
na e charlanan informativo 
riba e tema di abuso di 
menor 


Relaciona 
cu 
Luna 
Nacional 
Contra 
Abuso di Mucha, luna 
di 
conscientisacion, 
Fundacion Mi Voz ta bo 
Voz, Comision Nacional 
di 
Abuso 
Sexual 
di 
Mucha 
y 
Gobierno 
di 
Aruba 
ta 
presenta 
charlanan 
informativo: 
Conscientisacion 
y 
Prevencion di Abuso di 
Mucha. Prome Minister 
Evelyn 
Wever-Croes 
ta 
invita 
comunidad 
en 
general pa asisti na e 
charlanan 
informativo, 
pa 
asina 
engrandece 
nan conocemento y tin 
e oportunidad di haci 
pregunta riba e tema di 
abuso di menor. 


E 
anochinan 
informativo 
aki lo cuminsa di 7or PM y 
termina pa 9or PM y lo tuma 


luga riba e siguiente fecha y 
localidadnan di MFA durante 
luna di april: 


-Diahuebs 25 di april, MFA 
Santa Cruz 
-Diamars 30 di april, MFA 
Savaneta 


E oradornan cu lo brinda 
informacion e anochinan di 
charla ta profesionalnan na 
Aruba cu ta trahando cu y 
tratando casonan di abuso 
di menor den nan diferente 
areanan di trabou. Tambe 
lo brinda informacionnan 
clave riba con pa reconoce e 
señalnan di abuso sexual di 
muchanan; e impacto riba 
e victima y famianan; y con 
cada ciudadano por hunga 
su parti den prevencion y 
intervencion. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Aloe 
Tel. 584 4606 


SERVICIO 
CHAPI Y VERF 
handy Man 
Nos ta haci tur sorto di chapi y 
verf cas, edificio, school. 
Nos ta tira sushi afo. 
Cel. 561 1397 


________________________________217718 


TIN MESTER 
sCM shirley Construction & 
Maintenance 
mester di 2 metsla y 2 ayudante 
di carpinteria cu experiencia y 
cu permiso 
Cel. 568 8105 


________________________________217752 


Cabaynan militar ta core den centro di 
London heridando 4 persona y causando 
caos 


(AP) - Varios cabay mili- 
tar a core bay durante 
ehercicionan di rutina di- 
aranson y a core door di e 
centro di London, lagan- 
do 4 persona herida y cau- 
sando daño na vehiculo- 
nan durante oranan druk 
di mainta. 


Vocero pa London Ambu- 
lance Service a bisa cu nan 
a ricibi yamada alrededor 
di 8;25 cu personanan re- 
portando cu un hende a cay 
for di cabay na Buckingham 
Palace Road y e prome para- 
medico a yega dentro di 5 
minuut. 


Potretnan y videonan di e 
dos cabaynan, un blanco y e 
otro preto, a circula amplia- 
mente riba rednan social. Un 
di e cabaynan tabatin su parti 
dilanti cubri den loke por 
ta sanger of verf cora. E dos 
cabay despues a ser deteni 
na Limehouse, alrededor di 
4km leu di e centro di Lon- 
don segun e polis di e ciudad. 


No a keda cla inmediata- 
mente kico a sosode pero 
aparentemente 7 cabay a core 
bay for di nan base na Lon- 
don y a causa caos. Tur e bes- 
tianan a keda deteni y gara 
poco despues. “Un cantidad 
di cabay militar a ser recu- 
pera y a bolbe e campo. Un 
cantidad di personal y cabay a 
keda herida y actualmente ta 
ricibiendo e atencion medico 
apropia y necesario,” e voc- 
ero a agrega. 


Media Britanico a reporta cu 
un chauffeur di taxi wardan- 
do alrededor di Buckingham 
Palace a ricibi daño na su 
auto, ora cu un di e cabaynan 
spanta a kibra su bentana, 
mientras cu otro cabay a dal 
den un bus double-decker cu 
tabata para y a dana su wind- 
shield. 


Pronostico di tempo 


Tempo: 
Awe tardi y awe nochi: par- 
cialmente nubia y general- 
mente seco 
Den marduga y mañan: par- 
cialmente nubia cu un awa- 
sero breve 


Temperatura maximo 33 
grado Celsius 
Temperatura minimo 27 
grado Celsius 
Indice di calor (heat index) 
den y rond di oranan di 
merdia: 34 pa 39 grado Cel- 
sius 
Uv index: 12 


Bahada di solo : 6:53pm 
Subida di solo : 6:22am 


Biento: 
Modera for di direccion 
oost; forsa 3 te 4 (12 te 
30km/ora, 7 te 16 nudo). 
Durante di dia basta fuerte 
te posiblemente 
Fuerte den rafaga; forsa 5 te 
6 (31 te 50km/ora, 17 te 27 
nudo) 


Situacion general di tem- 
po: 
Lo no bay tin cambionan 


grandi den e tipo di weer cu 
tin actualmente. Atmosfera 
regional ta basta seco y esaki 
lo stroba desaroyo di mayoria 
di nubia cu por produci awa- 
cero. Pa e motibo aki no ta 
spera yobida di importancia. 


Di otro un banda, stof fini 
di Sahara den concentracion 
varia lo stroba e visibilidad 
un poco y produci un aire di 
calidad abou durante prox- 
imo dianan. Personanan cu 
tin alergia of sensibilidadnan 
respiratorio mester tene esa- 
ki na cuenta. 


Condicionnan maritimo/ 
estado di lama: 
Na partinan proteje di costa: 
ketu, rond di 1 pia 
Na partinan zuid: trankil, 
entre 1 pa 2 pia 
Na partinan oost te noord- 
west di costa: modera cu ola- 
nan alrededor di 3 pa 5 pia 

Mi no a bisa ayo paso mi no a muri, pa semper lo mi tey 
presente den boso curazon No laga tristeza domina boso. 
Keda uni un cu otro pa mi alma, esey lo ta un alegria. 
Recordami cu hopi amor. 


Cu imenso dolor den nos curason nos ta participa 
fayecimento di nos Mama, Wela, Bisawela, Tatarawela. 


Antonilia Lampe Laclé 
Mihor conoci como Manila of 
Sonilda 
*02-09-1934 -† 20-04-2024 


Na nomber di su: 
Mama: †Fortunata Luidens 
Tata: † Placido Laclé 
Casa: Juan Lampe 


Ruman nan: Efigenio y Sarita Laclé y famia, Ramon y 
Aida Laclé y famia, Theodoor y Maria Laclé y famia, Aura 
y Miguel Fuentes y famia, Pedrito y Vicenta Laclé y famia, 
Gilberto y Rita Laclé y famia, Valeriano Laclé, Mario Laclé, 
Paulo Laclé y Dorothea Rip y famia, Elias y Lucia Laclé y 
famia, Delia “Istela” Laclé y famia 


Yiu nan: Ismael (Buchi nel) Lampe 
Astrid Lampe y Marcolino Varis 
Irene Lampe 
David Lampe 
Jacqueline Lampe 


Nieta y Nieto Nan: Josette y Pascal Zoet, Desiree Lampe, 
Marienne Varis, Marc Varis, Marlini Angie Croes, Anouk 
Aymae Vlaun y Emilio Berlis, Amaris Hoevertsz y Alvin 
Maduro, Richinel Hoevertsz y Daniela Rondon, Jessamy 
Hoevertsz y Justin Henriquez, Ruth y Fuad Camacho 
Bisanieto y Bisanieta nan: Maethann, Jaethann, Laethann, 
Kevin, Justin, Devin, Demi, Kaethann, Rymaely, Rigaely, 
Gadiel, Alrick, Lirienne, Hailey-ann, Christopher, Mar-j´ly. 


Tatara nieta nan: Isamae, Jeyliënne 


Cuña y swa nan: Carmen Lampe y famia, Agnes Lampe y 
famia, Dora Tromp y famia , Jachi Lampe y famia, Binchi 
Lampe y famia 


Prima Stima: Corin Croes y famia 


Manera Yiu: Haime Lampe, Nico Fuentes, Luis Tromp, 
Siegfried Lampe, Lilian Maduro. 


Manera bisnieto nan: Yarent, Yaiden, Dustin,Stephan. 


Demas famia: Lampe, Lacle, Luidens, Hoevertsz, Varis, 
Vlaun , Croes, Zoet, Tromp, Maduro, Kelly, Vermeer, Angela, 
Kock, Henriquez, Rondon, Danje, Wernet, Vrolijk, Erasmus, 
Loopstok, Brown, de Cuba, Paesch, Ras, Giel, Geronimo, 
Farro, Fuentes, Berlis, Rasmijn, Alberts, Alberto, Winterdaal, 
Regales, Hereira, Dubero Martone, Arends. 


Nos sincero disculpa si den nos momento di tristesa nos por 
a lubida algun familiar. 


Ta invita pa acto di entiero cual lo tuma lugar diamars 30 
di april 2024 na Aurora Funeral Home di 02:00 pa 04:00 di 
atardi y despues lo sali bai pa santana na Paradera. 


Cu imenso tristesa na nos 
curazon nos ta anuncia e 
fayecimiento di 
nos querido tata, suegro y 
welo 


Bernardus (Ben) Maria 
Cramer 
Sinkel, 28 June 1934 – Aruba, 
18 April 2024 
Viuda di Annemarie Cramer – 
Heersche 


Yvette 
Bas y Cliodhna 
Bruno 
Hugo y Alie 
Kristiaan 
Isabella 
Armand y Geraldine 
Danique 
Marcel y Margie 
Matthew 
Maximus 
Maggie 
Raoul † 
Agnes 
Elise 
Milou 
Stan † 
Lars 
Brownie † 
Demas ex-coleganan di Elmar N.V. 


Acto di despedida lo tuma lugar 
Diahuebs, 25 di April 2024 na Misa 
di Tanki Leendert di 2:00pm pa 
4:00pm. 


Acto di cremation ta tuma lugar den 
seno di famia. 


Ben lo a desea un donation na 
Aruba Animal Shelter of Fundation 
Stimami Sterilisami enbes di flor. 


Correspondentieadres: 
Paraguana 14 
Tibertus_6@hotmail.com 


“Jehova ta bon, e ta un forti den 
tempo di angustia. E ta corda riba 
esnan cu ta busca refugio serca dje.” 


Cu profundo tristeza na 
nos curazon nos ta anuncia 
fayecimento di nos mama stima: 


Jolanda Silvania 
de Cuba-Tromp 
Mihor conoci como: “Jol”, 
“Mama”, “Mama Jola” 
*17-11-1960 - †22-04-2024 


Na nomber di su: 
Esposo stima: 
Aquiles de Cuba 


Yiunan stima: 
Eldrick de Cuba y Xiomara Ras y famia 
Jessica de Cuba y Christian Werleman y famia 


Mescos cu yiu stima: Herlin Maduro y Vincent Briezen 


Nieta stima: 
Jeanlynne Wangsadikrama 


Mescos cu nieta stima: 
Exialeen Loopstok, Anzelyne Loopstok, Cailey Latham, Marvelin 
Ras 


Mayornan: †Guillermo y †Agnes Tromp-Kelly 


Rumannan: 
†Rigoberto y Esther Tromp-Dirksz y famia 
Geraldino Tromp 
†Harold Tromp 
†Erwin Tromp 


Tanta y omonan: 
Jovito y Aura Tromp 
Teofilo Tromp 
Filomena Tromp 
Judith Tromp 
Juan y Ruby Tromp 
Rudolf y Ludmilda de Cuba 
†Luis Tromp 
†Abraham Tromp 
†Geraldus Tromp y famia 
†Carlos Tromp 
†Jozef y Sixta Kelly y famia 
Victoria Perez-Kelly y †Bibi y famia 
†Carlos y Juliana Kelly y famia 


Comper: 
†Raymundo Boekhoudt, Enrique Webb, Selin Swan 


Comer: 
Desiana Willems, Jenny Webb 


Iha: 
Amy Webb 


Tur su primo y primanan na Aruba y Hulanda, amigo y amiganan 
na Aruba, Corsow, USA, Hulanda y Suriname, tur amistadnan 
y clientenan di Baby Beach Snack Bar, Rumannan di Salon di 
Reino di Testigonan di Jehova 


Miho amigonan: Dennis Richardson y Andry Webb 
Ex-coleganan di Canton Supermarket y Ling & Sons Food 
Market 


Demas famia: Tromp, de Cuba, Dirksz, Kelly, Perez, Farro, Kuhn, 
Everon, Sawney, Giel, Baars, Webb, Wangsadikrama, Maduro 


Oportunidad pa condolencia Aurora Funeral Home, diabierna 
26 di April 2024 di 07:00 pa 09:00 pm 


Ta invita pa e acto di entiero cu lo tuma lugar dialuna 29 di April 
2024 na Aurora Funeral Home di 09:00 pa 11:00 am, despues lo 
sali pa Santana central na Sabana Basora. 
Na lugar di krans lo tin un box di donacion na Stichting Koningin 
Wilhelmina Kanker Fonds Aruba 


Nos disculpa si nos por a lubida algun famia 

Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta anuncia 
fayecimento di: 


Edgar A. Garcia Guevara 
Cariñosamente yama “Garcia” 
*27-11-1962 - †23-04-2024 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Felix Enrique Willems 
*15-07-1935 – †21-04-2024 


Acto di entiero lo wordo anuncia despues. 


Jesus a bis’e: ”Ami ta e resureccion y e bida. 
Esun cu pone fe den Mi, maske e muri, lo bolbe 
bida” 
Juan 11:25 


Cu dolor na nos curason, nos ta participa 
fayecimento di nos ser stima: 


Deta Lacle-Maduro 
13-10-1933 - 24-04-2024 


Acto di despedida lo wordo anuncia despues 


Torneo di cualificacion 
pa hoben pa 
Competencia dam ABC 
na Aruba 


Club di dam Arowak 
ta 
organiza 
diado- 
mingo dia 5 di Mei 
un torneo di dam pa 
cualificación pa nos 
hobennan entre 10 y 
19 anja. E hoben mes- 
ter ta naci den 2005 of 
despuEs. 


E torneo ta wordo hun- 
ga den un solo grupo y 
lo start pa 2:00 di atardi 
y lo termina pa 6:00 di 
atardi. 
Ganadornan di e torneo 
lo representa Aruba den 
un torneo ABC aki na 
Aruba den e weekend di 
17-19 Mei venidero. 


E torneo di cualificaion 
lo tuma lugar den nos 
propio clubhuis na Sun 


Plaza 401-L na Oran- 
jestad. Esaki ta na e di 
4 piso den e edificio di 
Sun Plaza. Ora sali for 
di lift, drenta den e porta 
na bo man robez. E ta 
e promer camber na bo 
man drechi. Nos ta start 
pa 2:00 di atardi y lo ter- 
mina pa 6:00 di atardi. 


Pa mas información, por 
tuma contacto telefóni- 
camente cu e siguiente 
number di cel. 
699-8245, 592-6391 of 
594-5590 


Ban prepara y competi 
pa mira ken ta bira e ho- 
bennan cu lo representa 
Aruba den e próximo 
torneo ABC aki na Aru- 
ba mes. 


Rumanan Rebecca y Christiaan Jansen ta gana 
medaya di oro den Triathlon na Puerto Rico 


Rumanan Jansen a biaha si- 
man pasa pa Puerto Rico pa 
participa na un campamento 
di desaroyo unda paisnan den 
nos region a participa. Du- 
rante un siman largo, nan a 
train mainta y atardi. 


Durante e campamento tambe 
nan a haci test di entre otro na- 
tacion, ciclismo y coremento 
na pia. Mester bisa cu rumanan 
Jansen a haci nan testnan cu hopi 
bon resultado. 
Diasabra mainta, rumanan Jan- 
sen ta forma team cu Costa Rica 
pa por participa na un careda di 
Mixed Relay. Aki rumanan Jan- 
sen ta logra subi podium y yega 
na di dos lugar patras di Team 
Colombia. 
Diadomingo madruga e atleta- 
nan ta wordo busca pa competi 
na e careda 2024 World Triath- 
lon Development Regional Cup 
Puerto Rico. E atletanan a haci 
un Sprint Triathlon unda nan 
mester a landa 750 m, bike 20 
km y core 5 km na pia. Rebecca 
Jansen ta e prome pa cuminsa, 
e ta sali na di cuater lugar for di 
awa pero ta domina riba bais y ta 
logra drenta prome den transi- 


cion, Rebecca ta lidera e careda 
na pia te na ultimo buelta unda 
e ta wordo pasa door di atleta di 
Costa Rica. Rebecca ta completa 
su Sprint Triathlon den 01:09:33 
y ta yega segundo lugar den cat- 
egoria Elite y ta logra tambe un 
medaya di oro den categoria di 
Junior. 
E siguiente pa cuminsa ta su ru- 
man Christiaan Jansen, e ta sali 
di tres lugar for di awa y ta lidera 
e parti di ciclismo hunto atleta 
elite di Panama, e atletanan ta 
traha hunto y ta habri un gap riba 
e resto di atletanan. Christiaan 
ta logra termina su careda den 
un tremendo tempo di 58:57 al- 
gun seconde patras di atleta elite 
di Panama. Christiaan tambe ta 
logra un medaya di oro den e 
categoria di Junior. 
Rebecca y Christiaan kier a 
gradici Aruba Triathlon Asso- 
ciation pa e oportunidad bonita 
aki. Un danki di curazon na tur 
persona cu a yuda den e desaroyo 
di rumanan Jansen. E siguiente 
compromiso internacional lo 
ta Americas Triathlon Cup and 
Central America and Caribbean 
Championships na Punta Cana 
cu lo tuma lugar na fin di Juni. 

Prome minister Spaño ta bisa cu e lo considera retiro despues cu su casa 
ta bao investigacion hudicial 


(AP)—Prome minister Spa- 
ño Pedro Sánchez a nenga 
acusacion di corupcion 
contra su casa pero a bisa cu 
e lo considera retira despues 
cu a lansa un investigacion 
hudicial diaranson den e 
acusacionnan haci pa un 
plataforma legal derechista 
cu e casa a usa su posicion 
pa influencia tratonan di 
negoshi. 


Sánchez a bisa den un carta 
publica riba X cu mientras e 
acusacionnan contra su casa 
Begoña Gómez ta falso, e ta 
cancelando su agenda publico 
te dialuna ora e lo anuncia si 
e lo retira of continua den su 
posicion. 


“Mi tin cu stop y refleha,” 
Sánchez a skirbi. “Mi mester 
contesta e pregunta si mi ta bale 
la pena pa continua, mirando e 
desaster cu e banda derechista 
y ultra derechista a haci di nos 
politica, si mi mester continua 
den gobierno of renuncia e 
honor mas halto ey.” 


Sánchez,52, ta prome minister 
di Spaña desde 2018. El a logra 
forma un gobierno di coalicion 
iskierdista den november pa 
cuminsa un otro termino di 
cuatro aña. E ta un di e lider- 
nan socialista den Europa cu a 
sirbi mas largo. Diaranson, un 
hues Spaño a acorda pa inves- 


tiga acusacionnan di corupcion 
haci pa un grupo priva cu un 
historia di entrega caso mayor- 
menta pa causanan derchista. 
E corte basa den Madrid lo 
considera e acusacionnan y 
procede cu e investigacion of 
descart’e. 


“Begoña lo defende su honor y 
colabora cu e sistema di husti- 
cia den tur manera cu e mester 
pa clarifica cu e hechonan aki 
cu ta parce escandaloso en re- 
alidad no ta existi,” Sánchez a 
bisa. Gómez, 49, no ta traha 


den oficina publico y ta man- 
tene un perfil politico priva. 


Manos Limpias a acusa Gómez 
di supuestamente usa su posi- 
cion pa influencia tratonan di 
negoshi. E corte no a provee 
mas informacion y a bisa cu 
e investigacion ta clasificado. 
Manos Limpias ta describi su 
mesun como un sindicato, 
pero su actividad principal ta 
un plataforma persiguiendo ca- 
sonan legal. Hopi si esakinan 
ta conecta cu causanan dere- 
chista. E ta actua como e “fiscal 


popular,” un perculiaridad di 
ley Spaño cu ta permiti indi- 
vidual- of entidad tuma parti 
den cierto casonan criminal 
hasta ora nan no a haya nin- 
gun daño pa e acusado. 


Minister di Husticia Félix Bo- 
laños a yama e acusacionnan 
nobo “falso.” Segunda vice 
prome minister Yolanda Díaz, 
e lider di e miembro junior di e 
gobierno di Sánchez, a apoy’e 
publicamente contra “e ofen- 
sivo aki di e derecha.” 


E posibilidad di un crisis gu- 
bernamental ta bin algun siman 
prome cu eleccion regional den 
Catalonia sigui pa e eleccion 
Europeo den juni. Sánchez a 
acusa websitenan di noticia 
cu ta alinia politicamente cu e 
oposicion, e Partido Popular 
conservativo y e partido ultra 
derechista Vox, di plama loke 
el a yama acusacionnan “falso” 
cual el a bisa a resulta den e 
investigacion hudicial. 


E Partido Popular a critica Sán- 
chez di “hunga e rol di victima 
en bes di tuma responsabili- 
dad.” Luna pasa, e monitorio di 
gobierno Spaño pa conflicto di 
interes a descarta un keho treci 
dilanti pa e Partido Popular 
contra Sánchez unda e partido 
den oposicion a bisa cu Gómez 
supuestamente a influencia su 
casa den un decision relaciona 
na e aerolinea. 


E lider Spaño a bisa cu a 
convenc’e pa refleha riba su 
futuro debi na su amor pa 
su casa. “E atake aki no ta sin 
precendente, e ta asina serio 
cu mi mester stop y refleha cu 
mi casa,” el a bisa. “Mayoria 
bes nos ta lubida cu politi- 
conan ta hende. Y mi no tin 
berguensa di bisa, pero mi ta 
un homber namora cu mi casa, 
ken ta bibando cu e sentimento 
di impotencia mientras cu ta 
tir’e cu piedra.” 


Biden ta pordona 11 hende y ta reduci 
sentencia di 5 otro condena di crimennan no 
violento relaciona cu droga 


(AP) — Presidente Joe 
Biden a duna clemencia 
na 16 persona cu a ser con- 
dena cu crimennan no vi- 


olento relaciona cu droga, 
suministrando pordon pa 
11 hende homber y hende 
muhe y desplasando e sen- 


tencianan di cinco otro 
persona den e uso mas re- 
cien di su poder di clem- 
encia pa adresa diferenci- 
anan racial den e sistema 
di husticia. 


Biden a bisa den un declara- 
cion diaranson cu april ta 
Luna di Segunda Oportuni- 
dad y cu hopi di e individu- 
alnan hayando clemencia a 
ricibi sentencianan “despro- 
porcionalmente largo” com- 
para cu loke nan lo haya bao 
di e ley acual. 


E presidente democratico ta 
campañando pa re-eleccion 
den november y ta buscan- 
do manera con pa aumenta 
apoyo for di comunidadnan 
di color cu ta apoy’e riba 
Donald Trump den e elecci- 
on di 2020. E dos rival ta bay- 
endo den direccion di un “re- 


match” november binidero. 


“Manera mi otro accionnan 
di clemencia, e pordonnan 
aki y desplasamento ta refleha 
mi compromiso pa adresa 
diferencianan racial y mehora 
seguridad publico,” Biden a 
bisa. Biden a bisa cu esnan 
ricibiendo pordon a mustra 
un compromiso pa mehora 
nan bida y haci bon den nan 
comunidad. El a bisa cu es- 
nan cu a haya nan sentencia 
desplasa, of reduci, a mustra 
cu nan tabata digno pa por- 
don y e chens pa construi un 
futuro pafo di prizon. 


E presidente a suministra 
mayoria di su pordon na de- 
cember 2023 na miles di hen- 
de cu a ser condena di e uso 
y posesion simple di mari- 
huana riba tera federal y den 
District of Columbia. 


Un analisis di AP di e data di 
departamento di husticia ta 
mustra cu Biden a duna 129 
desplasamento, mas cu cual- 
kier predecesor den su prome 
termino, data back na Rich- 
ard Nixon. Nixon a sumin- 
istra mayoria pordon cu 691 
den total. 


Un pordon ta un ser duna 
pa e presidente, mayoria bi- 
aha pa reconoce cu un per- 
sona condena di un crimen a 
acepta responsabilidad pa nan 
accion. Un pordon no ta ni- 
fica cu e persona ta considera 
inocente, pero si ta restaura 
algun derecho back, manera 
votamento, cual e persona 
ta perde ora di haya convic- 
cion. Un desplasamento ta 
solamente reduci pero no ta 
afecta conviccion. 

Minister di Botswana ta bisa cu Reino Uni tambe a acerca su pais pa 
tuma “inmigrantenan indesea” 


(AP)—E minister di Asunto 
den Exterior di Botswana a 
bisa cu Reino Uni a acerca 
su pais pa nan tuma algun 
di loke el a yama nan “in- 
migrantenan indesea” pero 
a rechasa e peticion. 


E comentario di Lemogang 
Kwape den un entrevista via 
telefon cu canal Sur Africano 
Newzroom Afrika diamars 
a bin algun ora despues cu e 
parlamento Britanico a aproba 
legislacion permitiendo un plan 
controversial pa manda algun 
migrante na Rwanda pa sigui 
cu nan bida. E prome minister 
Britanico, Rishi Sunak, a bisa cu 
e prome vuelonan pa Rwanda 
lo bula den juli. 
Kwape no a bisa ki ora Reino 
Uni a acera e nacion Sur Africa 
di Botswana. E reino a yega na 
su trato controversial cu Rwanda 


den april 2022 y media Britanico 
a reporta cu e gobierno a tene 
discusionnan cu cuatro pais 
desde e tempo ey—Armenia, 
Costa Rica, Ivory Coast y Bo- 
tswana—tocante replicando e 
plan Rwanda. 


“Mi por confirma cu en berdad 


e gobierno Britanico via e sec- 
retario di Asunto den Exterior 
y minister pa Africa a acerca 
Botswana via canalnan diplo- 
matico pa ricibi migrantenan 
ilegal cu ta destina pa Reino 
Uni, pero nos no a acepta nan 
peticion,” Kwape a conta New- 
zroom Afrika. 


“Nos tin suficiente problema 
caba, specialmente di inmi- 
gracion den nos bisiña,” el a 
bisa. “Pues mi ta pensa cu pa 
ricibi inmigrantenan indesea 
for di un otro pais mientras cu 
nos ta manehando nos mesun 
problema den e region lo no 
ta husto pa Botswana.” 


Kwape a bisa cu autoridadnan 
Britanico a menciona migran- 
tenan for di Afghanistan como 
algun di esnan cu e reino a bisa 
por muda bay Botswanan pero 
esey tabata e unico pais men- 
ciona. “Nan no tabata explicito,” 
Kwape a bisa. 


E plan di Sunak pa cambia e 
ruta di migrantenan crusando 
e Canal Ingles den botonan 
chikito cu speransa pa busca 
asilo den Reino Uni a ser stroba 
pa batayanan den corte y retra- 
sonan legislativo y a haya critica 
fuerte pa gruponan di derecho 
humano. 


E acuerdo lo mira migrantenan 
cu yega den Reino uni den boto 
manda pa Rwanda, unda nan 
buskeda pa asilo lo ser procesa. 
Si nan ta exitoso, nan por keda 
den Rwanda. E gobierno Bri- 
tanico a paga Rwanda al menos 
298 miyon dollar cada pa e plan 
di asilo aunke ningun migrante 
a ser deporta ainda. 


Nort Korea ta manda un 
delegacion pa Iran den un esfuerso 
pa kibra su isolacion diplomatico 


(AP)—Un delegacion eco- 
nomico di Nort Korea ta na 
caminda pa Iran, segun e 
media estatal di e Norte a 
bisa ayera, pa loke lo ta e 
prome discusion entre e dos 
paisnan desde e comienso 
di e pandemia di Covid-19. 


Aceptando e idea di un “Guera 
Friu nobo,” lider Norte Koreano 
Kim Jong Un ta pushando pa 
construi cooperacion cu pais- 
nan confrontando Merca, como 
cu su testnan di arma a causa 
Merca y Sur Korea pa expande 
nan training militar. 


E delegacion di Pyongyang lider 
pa Yun Jung Ho, e minister 
di Relacion Economico den 
Exterior, a bula diamars pa e 
biahe pa Iran, segun e Korean 
Central News Agency a bisa 
ayera. Media estatal no a provee 
mas detaye. 


Pyongyang y Tehran ta entre 
e par gobiernonan na mundo 
cu ta apoya presidente Ruso 
Vladimir Putin y su invasion di 
Ucrania, y ambos a ser acusa di 
provee Rusia cu ekipahe militar. 
E ultimo tempo conoci cu Nort 
Korea a manda oficialnan pa 
Iran tabata den augustus 2019, 
ora un grupo lidera pa Pak Col 
Min, vice-presidente di e par- 
lamento di Pyongyang, a haci 
un bishita di un siman. E dos 
pais tabatin intercambionan 
diplomatico te ora cu Nort 
Korea a cera su frontera den 
un esfuerso pa keda leu for di 
e pandemia, prome cu a habri 
frontera back den 2023. 


E ministerio di Unificacion di 
Sur Korea, cual ta aborda asun- 
tonan cu e Norte, no a duna 
comentario riba e bishita di 
Yun na Iran. Nort Korea a haci 
esfuerso pa lunas pa aumenta 
e visibilidad di su relacion cu 
Rusia y China mientras Kim 
ta purba sali for di isolacion 
diplomatico y ta participa den 
un union contra Merca. 


Na 2023, Kim a bishita Rusia 
pa un cumbre cu Putin, cual 
a subraya e pais expandiendo 
cooperacion militar, incluyendo 
e supuesto transferencia di ar- 
tilera, misil y otro municion pa 
Rusia. Na comienso di e luna 
aki, Kim a anfitriona oficial 
Chines Zhao Leji, ken ta lidera 
e parlamento ceremonal y ta 
number tres den e herarkia di 
e Partido Comunista. E tabata 
e reunion di nivel mas halto 
entre e dos pais den añas. 


Diaranson, Kim Yo Jong, e 
ruman muhe di e lider Norte 
Koreano, a critica e ultimo 
rondanan di training militar di 
Merca y Sur Korea y a insisti 
cu e aliadonan nunca lo kibra 
e determinacion di e Norte pa 
construi “nos musculo militar 
mas poderoso.” E declaracion 
ta bin algun siman despues cu 
e embahador Mericano pa e 
Organisacion di Nacionnan 
Uni, Linda Thomas-Green- 
field a yama pa e comunidad 
internacional sea alerta di e po- 
sibilidad di cooperacion militar 
entre Nort Korea, Iran y Rusia. 
Iran a ser acusa di provee drones 
pa Rusia pa usa den su guera 
contra Ucrania. 


